Rumpler G

Rumpler G.I, G.II ir G.III buvo Pirmojo pasaulinio karo metu Vokietijos imperijos įmonėje „Rumpler Flügzeugwerke“ sukurta ir gaminta sunkiųjų bombonešių ("G" klasė) serija.Taylor, Michael J. H. (1989). Jane's Encyclopedia of Aviation., p.772.

 Konstrukcija ir gamyba 
miniatiūra|Rumpler 4A 15
1914 m. birželio mėnesį Vokietijos Imperijos KOP (vok. Luftstreitkräfte) paskelbtam III tipo kovinio lėktuvo (vok. Type III Kampfflugzeug), turinčio bent 200 AG galią ir galinčio su trijų pilotų įgula skristi bent 6 valandas, konkursui tuo metu sėkmingai veikusios įmonės "Rumpler Flügzeugwerke" savininkas austrų aeronautikos inžinierius Edmundas Rumpleris pasiūlė dvimotorio biplano projektą. Modelis, gavęs gamyklinį indeksą Rumpler 4A15, buvo didžiausias iki tol šio inžinieriaus ir šios įmonės sukurtas lėktuvas. Iki tol Rumpler gamino daugiausiai vienomotorius orlaivius – monoplano Etrich Taube licencinę versiją Rumpler Taube ir "B" kategorijos žvalgybos ir artilerijos koregavimo biplanus Rumpler B.I.
miniatiūra|Rumpler G.I
Rumpler G.I buvo sukurtas pagal tuo metu tradicinę schemą – medinės konstrukcijos drobe dengtas biplanas, su skirtingo ilgio ir vienodo tarpatramio viršutiniais ir apatiniais sparnais, fiksuota suporuotų ratų trirate važiuokle.The Illustrated Encyclopedia of Aircraft, p.2834 Lakūnų darbo vietos buvo įrengtos atvirose kabinose – stebėtojo ir piloto prieš sparnus, bombarduotojo – už jų. Virš apatinio orlaivio sparno dengtose gondolose buvo montuojami vienaeiliai skysčiu aušinami šešių cilindrų vidaus degimo varikliai, sukę stumiančius dvimenčius medinius fiksuoto žingsnio propelerius. Orlaivyje buvo įrengtas primityvus bombų skyrius. Gynybinę lėktuvo ginkluotę sudarė du kulkosvaidžiai Parabellum LMG14, vienas kurių buvo montuojamas pačiame orlaivio priekyje įrengtoje žvalgo - šaulio kabinoje ant judamo žiedo, kitas - ant tokio pat judamo žiedo už piloto kabinos ir sparnų įrengtoje bombarduotojo kabinoje.

Vokietijos karinė vadovybė orlaivį priskyrė Idflieg sistemos G kategorijai (vok. Grossflügzeug, liet. Didysis lėktuvas). Karo pradžios vokiečių aeronautikos nomenklatūroje taip buvo vadinami bombonešiai, nes kitų „didžiųjų lėktuvų“ tuo metu nebuvo. Rumpler 4A15 tapo Rumpler G.I, ty pirmuoju Grossflugzeug, kurį pagamino Rumpler.

Pirmasis G.I prototipas pirmąjį skrydį atliko 1915 m. pradžioje. Pasirinkti Mercedes D.III varikliai lėktuvui suteikė užsakovo pageidavimus viršijusius skrydžio parametrus – pvz. bandymų metu su 10 žmonių lėktuvas pakilo iki 3 km, o su 16 – iki 2 km.Jack Herris: Development of German Warplanes in WWI, 2012, ISBN 978-1-935881-08-7
miniatiūra|Rumpler G.II
E. Rumpleris nepasitenkino vienu prototipu, jis pagamino tris ir paprašė užsakovo - Vokietijos KOP inspekcijos (Idflieg) - leisti vieną, neginkluotą, pasilikti savo reikmėms.

Serijinė Rumpler G. I gamyba prasidėjo pirmaisiais 1915 m. mėnesiais ir vyko sėkmingai. Netrukus paaiškėjo, kad vieno kulkosvaidžio nepakanka apsiginti nuo tobulėjančių Antantės naikintuvų, todėl orlaivių gamintojas sukūrė dvi antrines versijas: Rumpler G.II ir Rumpler G.III. Nuo G.I jos skryrėsi iš esmės tik varikliu ir ginkluote: į 1916 m. viduryje pradėta gaminti G.II buvo montuojamas 220 AG galios Benz Bz.IV ir dar vienas 7,92 mm kalibro kulkosvaidis, į G.III - 260 AG Mercedes D.IVa, kuris buvo montuojamas nebe ant apatinio sparno, o labiau aerodinamiškose gondolose ant spyrių tarp sparnų. G.III taip pat turėjo kiek pakeistos formos uodegą, svoriais balansuotus eleronus, kiek strėliškus sparnus. Kitais atžvilgiais, išskyrus nedidelius skrydžio ir kilimo greičių, taip pat kuro suvartojimo, naudingo bombų krovinio rodiklius, jie buvo labai panašūs su G.I.

1915 metų viduryje G.I pagrindu Rumpleris savo lėšomis sukūrė civilinį keleivinį orlaivį. Taip modifikuotas Rumpler 4A15 leido pervežti dvylika keleivių maždaug 250 kilometrų atstumu. Dėl karo veiksmų šis projektas nebuvo užbaigtas ir masinė jo gamyba nebuvo pradėta.

 Eksploatacija 
miniatiūra|Rumper G.I virš Egipto piramidžių, 1916 m.
Pirmieji Rumpler G.I buvo perduoti Luftstreitkräfte 1915 m. pavasario pabaigoje. Jie daugiausiai buvo naudojami Vakarų fronte. Yra užfiksuotų Rumpler G.I (arba G.II/G.III) naudojimo atvejų 1916 m. vasarą, Somos mūšio metu.

1916-1917 m. šie bombonešiai dažnai tapdavo naujesnių britų bei prancūzų naikintuvų aukomis ir 1918 m. pradžioje rikiuotėje likę Rumpler G.I, G.II ir G.III, kaip pasenę, per lėti ir per mažai manevringi, buvo pradėti perkelti iš fronto eskadrilių. Keletas jų buvo perduoti į mokymosi dalinius. Visgi, 1917 m. spalio mėn. Vakarų fronto daliniuose kaip naktiniai bombonešiai buvo naudojama apie dvidešimt naujesnių Rumpler G.III. Keletas jų šias misijas vykdė iki pat 1918 m. rugpjūčio mėn.

Nors 1915 m. pabaigoje pasirodę naujesni AEG ir Gotha gamybos "G" tipo orlaiviai pasižymėjo geresniais taktiniais ir techniniais rodikliais, Rumpler gamybos "G" tipo orlaiviai buvo naudojami bent du trečdalius viso Pirmojo Pasaulinio karo laikotarpio – nuo 1915 m. vidurio iki 1918 m. vasaros. Be Vakarų fronto, keletas Rumpler G.II kartu su Albatros G.III, buvo naudojama Makedonijoje dislokuotoje I atskiroje bombonešių grupėje (vok. Kagohl 1).Jörg Mückler: Deutsche Bomber im ersten Weltkrieg. Motorbuch, Stuttgart 2017

 Techniniai duomenysKroschel, Günter; Helmut Stützer (1994). Die Deutschen Militärflugzeuge 1910–1918., p. 140 
Rumpler G.IRumpler G.IIRumpler G.IIIGamybos metai191519161916/17PaskirtisBombonešisBombonešisBombonešisIlgis11,80 m11,80 m12,00 mSparnų mojis19,30 m19,30 m19,30 mAukštis4,00 m4,00 m4,50 mSparnų plotas78,7 m²73,0 m²Tuščio masė1.998 kg1.990 kg2.385 kgKilimo masė2.938 kg2.990 kg3.620 kgVarikliai2 vandeniu aušinami 6 cilindrų vienaeiliai vidaus degimo varikliaiBenz Bz III,150 AG galiosBenz Bz IV, 220 AG galiosMercedes D IVa, 260 AG galiosMaksimalus greitis150 km/h jūros lygyje170 km/h jūros lygyje165 km/hKilimo laikas į 1.000 m:9 min5 minKilimo laikas į 2.000 m:21 minKilimo laikas į 3.000 m:22 minKilimo laikas į 3.000 m:120 minKilimo laikas į 5.000 m:70 minMaksimalus skrydžio aukštis4.000 m5.000 mMaksimalus skrydžio nuotolis600 km700 kmSkrydžio trukmė4 hGinkluotė1 Parabellum LMG14, 200 kg bombų2 Parabellum LMG14, 250 kg bombų2 Parabellum LMG14, 250 kg bombųĮgula (Pilotas, stebėtojas, šaulys-bombarduotojas):3 (1+1+1)3 (1+1+1)3 (1+1+1)

 Operatoriai 
miniatiūra|Rumpler G.III



 Luftstreitkräfte - karinės oro pajėgos
 I bombonešių eskadra (Bombgeschwader 1)
 I atskiroji bombonešių grupė (Kagohl 1)

 Palyginimas su to paties laikotario analogais 
1917 m. vidurysŠalisĮgulaVariklių galiaMaksimalus greitisBombų krovinysKulkosvaidžiaiMaksimalus skrydžio aukštisSkrydžio nuotolisRumpler G.III32 x 260 AG165 km/h250 kg25.000 m700 kmAEG G.IV3–42 x 260 AG160 km/h400 kg2–34.500 m700 kmAlbatros G.III32 x 220 AG150 km/h300 kg25.000 m600 kmGotha G.IV3–42 x 260 AG140 km/h500 kg2–35.000 m490 kmFriedrichshafen G.III3–42 x 260 AG145 km/h800 kg2–44.500 m600 kmHansa-Brandenburg G.I32 x 160 AG143 km/h? kg24.000 m1.000 kmLétord LET 3B.3Heinz Nowarra: Die Entwicklung der Flugzeuge 1914–1918. Lehmanns, München 1959.32 x 200 PS157 km/hca. 500 kg24.270 m370 kmCaudron G.IV22 x 120 AG151 km/hca. 300 kg24.700 m275 kmHandley Page Type O/10042 x 250 AG137 km/h812,8 kg4–52.134 m725 kmCaproni Ca.3243 x 100 AG116 km/h850 kg43.000 m450 km

 Literatūra 

 (DE) Enzo Angelucci, Paolo Matricardi: Die Flugzeuge. Von den Anfängen bis zum Ersten Weltkrieg. Falken-Verlag, Wiesbaden 1976, ISBN 3-8068-0391-9, (Falken-Handbuch in Farbe).
 (FR) L'Armée de l'Air, volume 1, Paris, Éditions Atlas, 1985 (ISBN 2-7312-1202-0).
 (FR) Louis Blériot, Yves Buffetaut, Bernard Crochet et al., L'aventure des premiers avions de combat, Paris, Hachette collections, coll. « L'aventure des », 2006, 287 p. (ISBN 978-2-01-330475-7, OCLC 470063586).
 (FR) Bill Gunston et Claude Dovaz (adapt. française), L'Aviation de combat, Paris, Gründ, 1985, 79 p. (ISBN 978-2-7000-6409-4, OCLC 461977010).
 (EN) Jack Herris: Development of German Warplanes in WWI, 2012, ISBN 978-1-935881-08-7.
 (DE) Günter Kroschel, Helmut Stützer: Die deutschen Militärflugzeuge 1910–1918. Lohse-Eissing, Wilhelmshaven 1977, ISBN 3-920602-18-8.
 (EN) Gray, Peter; Owen Thetford (1962). German Aircraft of the First World War. London: Putnam.
 (EN) The Illustrated Encyclopedia of Aircraft. London: Aerospace Publishing.
 (EN) Kroschel, Günter; Helmut Stützer (1994). Die Deutschen Militärflugzeuge 1910–1918. Herford: Verlag E.S. Mittler & Sohn.
 (FR) Michel Marmin (réd. en chef), Jean-Claude Bernar (dir.) et Marion Mabboux (resp. d'éd.), Encyclopédie "Toute l'aviation", Lausanne, Editions Atlas, 1993, 15 vol. (ISBN 978-2-7312-1326-3, 978-2-731-21344-7 et 978-2-731-21345-4, OCLC 715773689).
 (DE) Jörg Mückler: Deutsche Bomber im ersten Weltkrieg. Motorbuch, Stuttgart 2017, ISBN 978-3-613-03952-0.
 (DE) Heinz Nowarra: Die Entwicklung der Flugzeuge 1914–1918. Lehmanns, München 1959.
 (FR) Serge Pacaud, L'aviation durant la Grande Guerre 1914-1918 : illustré par les cartes postales et les journaux de l'époque, Pruniers, CPE-éditions, 2013, 191 p. (ISBN 978-2-36572-240-7, OCLC 881059827).
 (EN) Taylor, Michael J. H. (1989). Jane's Encyclopedia of Aviation. London: Studio Editions.

 Išnašos 

Kategorija:Bombonešiai
Kategorija:Biplanai
Kategorija:Rumpler orlaiviai
Kategorija:Vokietijos ginkluotosios pajėgos